Pritam Singh

Pritam Khaira Singh (Punjabi: ਪ੍ਰੀਤਮ ਸਿੰਘ Prītama Sigha; lahir 2 Ogos 1976), , ialah seorang peguam dan ahli politik Singapura. Beliau mewakili Parti Pekerja Singapura (WP) dan menjadi Anggota Parlimen (AP) untuk kawasan undi Aljunied sejak 7 Mei 2011.Mr Pritam Singh , parliament.gov.sg, retrieved 6 April 2012.

 Kerjaya 
Pada tahun 2007, Pritam menubuhkan Opinion Asia, sebuah portal dalam talian yang memberikan komentar tentang isu-isu di Asia. 

Semasa pilihan raya umum 2011, Pritam menjadi salah satu daripada lima anggota pasukan Parti Pekerja yang bertanding di GRC Aljunied.  Pasukan itu terdiri daripada Setiausaha Agung parti, Low Thia Khiang, Sylvia Lim, Chen Show Mao dan Muhamad Faisal Manap. Pasukan ini bertemu dengan pasukan Parti Tindakan Rakyat (PAP) yang diketuai Menteri George Yeo dan terdiri daripada Lim Hwee Hua, Cynthia Phua dan Zainul Abidin Rasheed. Parti Pekerja berjaya menewaskan PAP setelah berjaya meraih sebanyak 72,289 undi (54.7%) berbanding 59,829 undi (45.2%) oleh PAP.Parliamentary General Election 2011: Aljunied GRC , singapore-elections.com, retrieved 6 April 2012.Kemenangan Pritam dan pasukannya dikatakan bersejarah kerana menjadi kali pertama sebuah parti pembangkang berjaya memenangi sebuah Kawasan Undi Perwakilan Berkumpulan. 

Pritam mewakili divisyen Eunos dalam GRC tersebut.MP for Aljunied GRC, Eunos Division , aljunied.wp.sg, retrieved 6 April 2012.

Dalam parti pula, Pritam ialah Setiausaha Pengurusan dalam Badan Eksekutif WP.Executive Council , wp.sg, retrieved 6 April 2012.

Pritam juga seorang ahli bersekutu dalam firma guaman Donaldson & Burkinshaw. , Donaldson & Burkinshaw website, retrieved 3 February 2013.

Pendidikan
Pritam menerima pendidikan awal di Sekolah Rendah Woodsville, Sekolah Rendah Belvedere, Sekolah Menengah St Thomas dan Maktab Rendah Jurong, sebelum melanjutkan pelajarannya di Universiti Nasional Singapura di mana beliau memperoleh ijazah Sarjana Muda Sastera (Kepujian) pada tahun 2000. Beliau memenangi hadiah Straits Steamship Prize setelah muncul sebagai mahasiswa terbaik dalam disiplin sejarah dan sains politik pada 1999. Beliau kemudian menerima biasiswa Chevening Scholarship2011's Chevening Scholars, British High Commission Singapore website, retrieved 8 April 2012. untuk melanjutkan pelajaran di peringkat sarjana di King's College London dalam jurusan pengajian perang pada tahun 2004.News from our alumni, kcl.ac.uk, retrieved 8 April 2012. Pritam juga meraih Diploma dalam Pengajian Islam dari Universiti Islam Antarabangsa Malaysia pada tahun 2005.Pritam Singh , wp.sg, retrieved 6 April 2012. Pada 2011, Pritam berjaya meraih ijazah guaman Juris Doctor di Universiti Pengurusan Singapura.

Rujukan

Pautan luar
   CV Pritam Singh di tapak web Parlimen Singapura

Kategori:Orang hidup
Kategori:Kelahiran 1976
Kategori:Anggota Parlimen Singapura
Kategori:Orang Singapura berketurunan India